Endnu en gang ser jeg ned over siderne på den opgave, jeg lige har rettet.

Der er utallige kommentarbokse, røde rettelser inde i teksten, og jeg har skrevet en lang bedømmelse forneden, hvor jeg påpeger de områder i hendes skriftsprog, hun må arbejde med, mens jeg også forsøger med lidt opmuntrende ros af enkelte aspekter af opgaven.

Opgaven er ubehjælpsomt formuleret, mangler struktur, er præget af usikker genreforståelse osv. Passager er decideret uforståelige, og andre passager kan kun dechifreres med lærerens professionelle tålmodighed.